### Beslutning

Mathilde Sørensen, Daniel Holst, Ragnar Poulsen og Jarl Carlsen kunne tiltræde indstillingen i overensstemmelse med Magistratens anbefaling.

 Frans Eriksen kunne ikke tiltræde indstillingen.

 Boe Brandt og René Schou var forhindrede i at deltage i udvalgets behandling af sagen.

Endelig vedtagelse af forslag til Lokalplan nr. 1009, boliger på [adresse] og 11b og Tillæg nr. 64 til Kommuneplan 2013.

### Resumé

Lokalplanen omfatter et privatejet areal på 1.715 m2 beliggende på [adresse] og 11b i en større karré, der afgrænses af gaderne [adresse], Østboulevarden, Kirkegårdsvej og [adresse]. Lokalplanområdet afgrænses mod vest af nyere etageboligbebyggelse, mod nord af grønne opholdsarealer og haver, som hører til boligerne langs Østboulevarden, mod øst af selve Østboulevarden og mod syd af grønne opholdsarealer tilhørende daginstitutionen ”VokseVærket”. Området har vejadgang fra [adresse].

 Formålet med lokalplanen er at opføre et forhus i ”mellemrummet” i karréens randbebyggelse ud mod Østboulevarden i 4 etager med udnyttet tagetage og kælder. Derudover ønskes opført en terrassebygning i gården i op til 3 etager foruden en delvis underjordisk parkeringsetage. Forhus og baghus rummer i alt ca. 25 boliger.

 Lokalplanforslaget er ikke i overensstemmelse med kommuneplanen og der er derfor udarbejdet et Tillæg nr. 64 til Kommuneplan 2013.

 Forslaget til lokalplan har været i offentlig høring og der er indkommet 1 høringssvar.

 Emnerne i høringssvaret omhandler:
 -      Fortætning
 -      Skygger
 -      Højde
 -      Opholdsarealer

 Indsigelsen har medført fire ændringsforslag til bestemmelserne for delvist at imødekomme høringssvaret. Se ændringer i afsnit 5.3.

### Indstilling

At 1) forslag til Lokalplan nr. 1009, boliger på [adresse] og 11b og Tillæg nr. 64 til Kommuneplan 2013 godkendes til endelig vedtagelse.

 At 2) de indkomne bemærkninger til den offentlige høring af lokalplanforslaget besvares som beskrevet i afsnit 5.3.

### Sagens forløb

02-02-2017 Borgmesterens Afdeling påtegning
Fremsendes til Magistraten.
 Borgmesterens Afdeling har ingen bemærkninger til indstillingen.
 06-02-2017 Magistraten
Fremsendes til [adresse] med bemærkning, at Magistraten i mødet den 6. februar 2017 anbefaler, at byrådet tiltræder Magistratsafdelingen for Teknik og Miljøs indstilling af 24. januar 2017.

 Sabine Andresen var forhindret i at deltage i sagens behandling.
 22-02-2017 [adresse]
Fremsendes til Teknisk Udvalg til behandling i henhold til beslutning i byrådets møde den 22. februar 2017.
 27-02-2017 Teknisk Udvalg
Mathilde Sørensen, Daniel Holst, Ragnar Poulsen og Jarl Carlsen kunne tiltræde indstillingen i overensstemmelse med Magistratens anbefaling.

 Frans Eriksen kunne ikke tiltræde indstillingen.

 Boe Brandt og René Schou var forhindrede i at deltage i udvalgets behandling af sagen.